آتالار گونونه خاطیر بیر شعر
سه شنبه 1395.1.31
05:47
ائد قبول جان سنه قربان نئجه انساندی آتا
منم اسماعیل و اول صاحب قرباندی آتا
منی داغ سان اگر کاندی جواهر گوموش اول
منی گؤرسن بیرآغاج بیل اونا باغباندی آتا
آتادور کاروانا باشچی آتا یوللار چیراغی
ظلمته قار کؤلگه اول مه تاباندی آتا
سینهسی راز ایله دولقوندو گؤزی آیهی نور
اؤزو دور ماه منور ، سؤزو قرآندی آتا
عبرت آل درّی-جواهردی سؤزو وحیـه یاخین
وحیدندور دئییلیب تانری دوراندی آتا
آتا ظلمتده دایاق ، دار گونو یولداش دئییلیب
خوشگونو سنله خوشاولموش جانا جاناندی آتا
یامان گون اولسادا یانموش دایانار جاندا وئرر
هر نه دردین اولا تیمار ایله درماندی آتا
باخیر اولادینه فخر ائیلیر و فری کیشی
بوی آتیب اولسون ایگید هئی باخیر حئیراندی آتا
آذرا وئرمگ اولانماز ، اونون حقین بیلیرم
یورغون اول حقینی آلماز کی مسلماندی آتا
گئجه گوندوز چالیشیر اهل و عیالی گئچینه
اولمویا سولسون اولا ، یار و نگهباندی آتا
رضا قلیوند (آذر)
azb_Arab pes_Arab unk urd_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab pes_Arab